തിരുവനന്തപുരം: പ്രീപ്രൈമറി സ്കൂള് പ്രവര്ത്തനം: അഭിപ്രായം അറിയിക്കണം തിരുവനന്തപുരം: സര്ക്കാര് സ്കൂളുകളോടനുബന്ധിച്ച് അധ്യാപക രക്ഷകര്ത്തൃ സമിതികളുടെ നിയന്ത്രണത്തില് പ്രവര്ത്തിക്കുന്ന പ്രീപ്രൈമറി സ്കൂളുകളുടെ പ്രവര്ത്തനം സംബന്ധിച്ച് നയരൂപീകരണം നടത്തുന്നതിന് പൊതുവിദ്യാഭ്യാസ ഡയറക്ടറുടെ അധ്യക്ഷതയില് രൂപീകരിച്ച 12 അംഗ കമ്മിറ്റി മുന്പാകെ അഭിപ്രായങ്ങള് നിര്ദ്ദേശങ്ങള് അറിയിക്കാം. ഇതുമായി ബന്ധപ്പെട്ട നിവേദനങ്ങള് നിര്ദ്ദേശങ്ങള് 17ന് വൈകുന്നേരം 5 നകം supdtns.dgekerala.gov.in ലേക്ക് അയയ്ക്കുകയോ പൊതുവിദ്യാഭ്യാസ ഡയറക്ടറേറ്റിലെ എന്.എസ്. സെക്ഷനില് നേരിട്ടോ സമര്പ്പിക്കാം. പ്രീപ്രൈമറി വിദ്യാര്ഥികള്ക്ക് യൂണിഫോം അനുവദിക്കുന്നത്, 2012ന് ശേഷം സര്ക്കാര് അംഗീകാരമില്ലാതെ പി.റ്റി.എ നിയമിച്ച അധ്യാകരെയും ആയമാരെയും സ്ഥിരപ്പെടുത്തുന്നതിനും അവര്ക്ക് ഓണറേറിയം നല്കുന്നതും സംബന്ധിച്ച്, പ്രീപ്രൈമറി ക്ലാസുകളെ ഹൈടെക്ക് ആക്കുന്നത്, 2012ന് ശേഷം സര്ക്കാര് അംഗീകാരമില്ലാതെ പ്രവര്ത്തിക്കുന്ന പ്രീപ്രൈമറികളിലെ കുട്ടികളെ ഉച്ചഭക്ഷണ പദ്ധതിയില് ഉള്പ്പെടുത്തുന്നത്, നിലവില് 60 കഴിഞ്ഞ ജീവനക്കാരുടെ സേവനം സംബന്ധിച്ച്, പ്രീപ്രൈറി ജീവനക്കാരുടെ സേവന വേതന വ്യവസ്ഥകള് എന്നീ വിഷയങ്ങളിലാണ് അഭിപ്രായം തേടുന്നത്.